Venstre i Mariagerfjord Kommune valgte mandag aften enstemmigt Jørgen Pontoppidan som spidskandidat til næste års kommunalvalg

Både Mogens Jespersen fra Hadsund og Carsten Brandt Andersen fra Ø.Doense var ellers i første omgang sendt i ringen af deres vælgerforeninger, men da først Jørgen Pontoppidan besluttede at stille op, trak først Mogens Jespersen sig  - og siden Carsten Brandt Andersen. Jørgen Pontoppidan er tidligere borgmester og i Hobro og var også spidskandidat ved sidste kommunalvalg på den ene af de to venstrelister i kommunen. Denne gang er venstrefolkene enige kun at stille op på en liste. Valget af Jørgen Pontoppidan falder i god jord hos kommuneformand Bjarne Bertelsen. - Det er dejligt, at vi er enige om én kandidat. Nu handler det først og fremmest om at vælte borgmesteren af pinden, siger Bjarne Bertelsen til TV2/NORD. På samme møde blev Birgitte Josefsen genvalgt som folketingskandidat i Mariagerfjordkredsen. Kredsen støtter også hendes kandidat til posten som spidskandidat ved regionsrådsvalget.